Qozog‘istondagi “Qozig‘urt” va unga tutash, Toshkent viloyati Qibray tumanida joylashgan “S.Najimov” (O‘zbekiston) o‘tkazish punkti fuqarolar va avtotransport vositalarining o‘tishi uchun yopildi. Davlat bojxona qo‘mitasi xabariga ko‘ra, o‘tkazish punkti 2022 yil 6 oktabr soat 09:00 dan 7 oktabr soat 09:00 gacha yopiq bo‘ladi. Qayd etilishicha, o‘tkazish punktida har ikki davlatning nazorat-o‘tkazish punktlari o‘rtasidan o‘tuvchi gaz quvurlarini gidravlik sinovdan o‘tkazish ishlari amalga oshiriladi. Ma’lum qilinishicha, ushbu ishlar “O‘ztransgaz” aksiyadorlik jamiyati tomonidan bajariladi.